title: لأدارسة
text: كايتقال بلي هارون الرشيد صافط لي يقتل ادريس بن عبد الله بسم، من موراها شد ولدو ادريس التاني لحكم وهو باقي صغير عاد عندو 12 لعام. هاد دري ولا راجل وكبر لحكم ديالو (من 803 تال 828)، ؤ بنا مدينة فاس عام 808 م، ؤ لي ولّات لمركز سّياسي ؤ رّوحاني د لمغريب، ؤ مهد للمرحلة دلقوة ديال هاد دولة، لي تبنا فيها جامع لقاراويين عام 859م، لي هو من أهم لمعالم تاريخية فلمغريب، و أقدم جامعة فلعالم. بعد لمرحلة ديال لقوة، جات لمرحلة ديال ضعف لي طاحت فيها دولة عام791 م على يد يحيى رابع. بعدما مات دريس تّاني، لمملكة ديالو تقسّمات بين ولادو ؤ ضعافت، ؤ تّقضا عليها ف مرة من طراف لفاطيميين ؤ لأمويين د لأندلوس، آخر حاكم إدريسي مات محبوس عند لأمويين ف قورطوبا ف عام 985م.